Source: http://www.curieruldevalcea.ro/liga-nationala-a-intrat-in-vacanta/
Timestamp: 2018-12-17 11:38:03+00:00

Document:
Liga Naţională a intrat în „vacanţă” – Curierul de Vâlcea
Liga Naţională a intrat în „vacanţă”
Scris de Curierul de Valcea, 13 noiembrie 2011, Fără comentarii
• cea mai importantă întrecere din handbalul feminin românesc şi-a consumat weekend-ul trecut ultimul „act” din acest an calendaristic. Pentru Oltchim pauza a venit şi mai devreme
Sâmbătă, în Liga Naţională de handbal feminin, au avut loc partidele contând pentru etapa cu numărul opt (ultima programată de federaţie a se disputa în anul 2011). Însă, din cele şapte întâlniri stabilite, doar cinci s-au jucat pe 12 noiembrie, celelalte două fiind amânate pentru date ulterioare datorită participării cluburilor româneşti în cupele europene. Astfel, derby-ul rundei a opta, cel dintre Dunărea Brăila şi Oltchim Râmnicu Vâlcea se va disputa pe 11 ianuarie 2012, în timp ce jocul dintre CSM 2010 Bacău şi CSM Bucureşti va avea loc miercuri (bucureştencele solicitând amânarea partidei din pricina meciului pe care l-au susţinut în turul al treilea din Cupa EHF, acolo unde au trecut de polonezele de la SPR Lublin cu scorul general de 60-57).
Rezultatele consemnate în jocurile de sâmbătă din Liga Naţională au fost următoarele: CSM Ploieşti – Universitatea „Neptun” Constanţa 26-21 (12-12 fiind scorul pauzei); HCM Baia Mare – HCM Roman 25-22 (13-13); SCM Craiova – Corona 2010 Braşov 21-24 (10-13); HC Zalău – Universitatea „Jolidon” Cluj 23-20 (11-11) şi CSM Cetate Devatrans – HC Oţelul Galaţi 20-20 (9-10). În urma disputării partidelor din etapa a VIII-a, „chimistele” de la Oltchim îşi asigură prezenţa pe prima treaptă a podiumului, chiar dacă au un meci nejucat în comparaţie cu celelalte echipe. Dar iată care este clasamentul complet al Ligii Naţionale: CS Oltchim 14p; HC Oţelul Galaţi 13p; HC Dunărea Brăila 13p; HC Zalău 12p; Universitatea „Jolidon” Cluj 12p; CSM Ploieşti 9p; HCM Baia Mare 8p; CSM Cetate Devatrans 7p; Corona 2010 Braşov 6p; Universitatea „Neptun” Constanţa 5p; HCM Roman 4p; CSM Bucureşti 4p; CSM 2010 Bacău 3p şi SCM Craiova 0p. Pentru Oltchim, următoarele două etape din campionatul intern vor avea loc pe datele de 11 ianuarie (partida „restanţă” din etapa a VIII-a de la HC Dunărea Brăila) şi 14 ianuarie (în cadrul etapei a IX-a, atunci când în Sala „Traian” vor „poposi” handbalistele de la HCM Baia Mare).

References: CSM 
 CSM 
 CSM 
 CSM 
 CSM 
 CSM 
 CSM 
 CSM